
ŠAKIŲ RAJONO SAVIVALDYBĖS TARYBA

SPRENDIMAS

DĖL ILGALAIKIO MATERIALIOJO TURTO PERDAVIMO LAIKINAI NEATLYGINTINAI VALDYTI IR NAUDOTIS VIEŠAJAI ĮSTAIGAI LUKŠIŲ AMBULATORIJAI

2014 m. kovo 27 d. Nr. T-123
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 13 straipsnio 1 dalies 1 punktu, rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu, nusprendžia:

1. Perduoti viešajai įstaigai Lukšių ambulatorijai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausančias ir šiuo metu rajono savivaldybės administracijos patikėjimo teise valdomas, apskaitomas Lukšių seniūnijos balanse, 255,84 kv. m ploto negyvenamąsias patalpas (Nekilnojamojo daikto kadastro duomenų byloje Nr. 84/6254 unikalus pastato Nr. 8498-6004-8049, pastatas pažymėtas šifru 4D2/p, patalpų indeksai – nuo 1-3 iki 1-13 ir nuo 2-1 iki 2-11) su 36,46 kv. m bendro naudojimo patalpų, pažymėtų indeksais – 1-1 ir 1-2 bei 39,67 kv. m rūsio patalpomis, pažymėtomis indeksais – dalis R-1, R-2, R-3, R-4 (visų perduodamų patalpų bendras plotas – 331,97 kv. m) kurių inventorinis Nr. 122003, statybos metai – 1986, įsigijimo vertė – 125763,77 Lt, likutinė vertė – 58072,51 Lt (2014-02-28), esančias Lukšių mstl., Ežero g. 3A, viešosios įstaigos Lukšių ambulatorijos įstatuose numatytai veiklai vykdyti:


2. Įgalioti rajono savivaldybės administracijos direktorių sudaryti ir pasirašyti perduodamo nekilnojamojo turto panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr. T-359 patvirtintas sutarties ir perdavimo-priėmimo akto formas. 

